Pamokos tema: Miško gyvūnų šventė 
Klausimas: Kaip miško gyvūnai prisitaiko gyventi miške? 
Temos BUP: prisitaikymas prie aplinkos, gyvūnai, bendri gyvų organizmų požymiai. 
Tikslas:  sukurti sąlygas mokiniams tyrinėti miško aplinką, pažinti miško gyvūnus per patyrimines veiklas ir ugdyti pagarbų santykį su gamta. 
Uždaviniai:
1. Atpažins bent 3 -5 miško gyvūnus ir gebės aptarti jų gyvenimo požymius. 

2. Rinks ir tyrinės gamtinę medžiagą, ją panaudos kūrybinei užduočiai. 

3. Bendradarbiaudami grupėse atliks patyrimines užduotis ir pristatys draugams. 

Kompetencijos:  pažinimo, komunikavimo, kūrybiškumo. 
Priemonės:  užduočių lapai, gyvūnų kortelės, padidinamieji stiklai (jeigu yra galimybė). 
Vertinimas:  stebėjimas veiklos metu, aktyvus įsitraukimas į veiklas, dalyvavimas grupės veikloje, refleksija. 
Metodai:   stebėjimas, praktinė veikla, darbas grupėse, tyrinėjimas. 

Vieta:  Pavilnio regioninis parkas, Belmontas.

Klasė:  0  - 2 klasės. 

Veiklos: užduočių lapų sprendimas, stebėjimas, gyvūnų buveinės stebėjimas ir kūrimas. 

Įtrauktis: galimybė pasirinkti užduoties atlikimo formą, trumpi ir aiškūs nurodymai, turintiems dėmesio valdymo sunkumų, darbas grupėse arba papildoma mokytojo pagalba.

	Trukmė
	       Turinys
	Pastabos

	Pamokos dalis: įvadinė

	5 – 10 min. 

	Mokiniai išsitraukia gyvūno kortelę ir pamėgdžioja jo judesius, garsus, pasidalina, ką žino apie šį gyvūną, gavę detalę, bando atspėti, koks tai gyvūnas. 
Pildomas minčių žemėlapis. Keliami pamokos tikslas ir uždaviniai, aptariami vertinimo kriterijai. 

	Pamokos dalis: mokymosi veiklos

	45 val. 

	Užduočių lapų pildymas. Grupėmis ieško gamtinės medžiagos: 3 skirtingi lapai, 2 kankorėžiai, medžio žievės gabalėlis ir kt. 

Gyvūnų buveinių stebėjimas. Mokiniai ieško gyvūnų buvimo ženklų: urvelių, plunksnų, vabzdžių pėdsakų, nukritusių lizdų, sraigių kiautų, nugraužtų kankorėžių ir kt. Prie kelmu, po akmeniu svarsto, kokie gyvūnai galėtų čia gyventi, kodėl pasirinktų šią vietą. 
Gyvūnų namai. Dalinasi, kas kur gyvena (oloje, urve, lizde, guolyje ir pan.). Iš surinktos medžiagos sukuria gyvūnui buveinę (lizdą, urvelį, vabzdžių viešbutį ir kt.). Užduočių lapuose pažymi iš ko kūrė, kokią gamtinę medžiagą naudojo. Pristato draugams. 

Valgoma nevalgoma. Mokiniai grupėse ieško, kas ką ėda: kuo minta voverė, ežys, kiškis ir pan. 

	Pamokos dalis: apibendrinimo ir įsivertinimo

	10 – 15 min.  
	Miško dovanos. Grįžus organizuojama diskusija / refleksija „Ką žmogus dovanoja miškui, o ką miškas – žmogui?“. 

Miško mokykla. Piešiama klasė, kurioje mokinys ir jo mokytojas – gyvūnai, kokiais gyvūnais jie tampa, pasidalinama, kodėl būtent šiais gyvūnais vaizduoja. 
	


Ši užduotis taps puikia medžiaga klasės valandėlei, pokalbiui su tėveliais. 

